愛上一個不回家的人 (歌)

《愛上一個不回家的人》係香港歌手林憶蓮喺1990年12月27號由飛碟唱片發行嘅《愛上一個不回家的人》專輯入面第一隻主打國語歌。由丁曉雯填詞，陳志遠作曲同編曲，陳秀男監製。

簡介
《愛上一個不回家的人》對林憶蓮有好重要嘅意義，因為呢隻係林憶蓮第一隻成名嘅國語歌，仲係90年代KTV嘅熱門點唱金曲。喺呢隻歌成型之前，飛碟唱片就決定以闡述都會女性嘅愛情做《愛上一個不回家的人》專輯嘅方向，而錄完大部分新寫落嚟嘅歌後，製作團隊就發覺仲差一隻主打歌未喺專輯度出現。後嚟監製陳秀男就拎咗一隻陳志遠已經寫好咗嘅旋律，因為監製想隻主打歌有香港嘅都市特質嘅同時，都要可以畀臺灣歌迷接受得到。而呢隻歌原名係叫《不回家的人》，之後就請丁曉雯嚟填詞。而丁曉雯係因朋友嘅經歷而寫落嘅心情隨筆，而歌詞就講緊喺感情入面游移不定嘅主角，成日喺來去之間，對無怨無悔付出嘅另一邊造成傷害。填曬詞之後，陳大力就建議用副歌嘅歌詞「愛上一個不回家的人」做歌名，之後呢隻歌仲掀起華語樂壇用好長嘅歌名做策劃風氣。

獎

翻唱
葉蒨文，喺央視2015《驚喜夜》
彭佳慧，喺湖南衛視《歌手2017》第九期演唱，並攞到嗰集觀眾票選第七名

林憶蓮《愛上一個不回家的人》嘅官方影片

國語歌
1990年歌
林憶蓮嘅歌